joelniklaus/EU_Wikipedias huggingface dataset:
Kingsley Amis

Sir Kingsley William Amis (16. apríl 1922, Londýn, Spojené kráľovstvo – † 22. október 1995, tamže) bol britský prozaik a básnik; brat hudobníka Johna Amisa a otec spisovateľa Martina Amisa.

Životopis 

Študoval v Londýne na City of London School a potom na St. John's College v Oxforde. Pretože vypukla druhá svetová vojna, musel prerušiť štúdia, a počas tejto vojny slúžil v britskej armáde (konečná hodnosť - poručík). Po vojne (v roku 1949) štúdium v Oxforde dokončil. Od roku 1949 pôsobil ako vysokoškolský profesor angličtiny na niekoľkých univerzitách vo Spojenom kráľovstve a Spojených štátoch.

Tvorba 

Začiatok jeho diela je spojený s generáciou rozhnevaných mladých mužov, neskoršie romány možno považovať za satirické. Je považovaný za zakladateľa tzv. univerzitného románu. Jeho poézie patria do skupiny The Movement. Väčšina jeho diel vyšla u nás v českom preklade.

Dielo 
 1954 - Šťastný Jim (Lucky Jim), román o mladom vysokoškolskom učiteľovi, ktorý pomocou komickosti revoltuje proti akademickému prostrediu, tým sa autor vysmieva konvenciám. Nekonvenčným chovaním hlavného hrdinu vznikajú komické a trápne situácie
 1955 - That Uncertain Feeling
 1958 - Mně se tu líbí (I like it here)
 1963 - Tlustý Angličan (One Fat Englishman)
 1965 - Egyptologové (The Egyptologist), napísal spolu s Robertom Conquestom
 1965 - Nepřítel mého nepřítele (My Enemy’s Enemy)
 1966 - The Anti-Death League 
 1968 - Chci to hned (I Want It Now), toto dielo sleduje osudy muža, ktorý sa pripletie do snobskej spoločnosti kvôli svojej láske k dievčaťu, ktorá trpí sexuálnymi problémami - ťažko dosahuje uspokojenie, je nervózna; kniha končí pôsobivo v televíznom štúdiu
 1969 - U zeleného muže (The Green Man)
 1976 - The Alteration
 1978 - Jakeův problém (Jake's Thing)
 1986 - Staří parťáci (The Old Devils)
 1994 - Šťastná Anna (The Russian Girl)
 1994 - Obojí dělat nemůžeš (You Can't Do Both), čiastočne autobiografické
 1995 - Životopiscův knír (The biographer's moustache)

Odkazy

Externé odkazy 
 
 Kingsley Amis  

Absolventi Oxfordskej univerzity
Anglickí spisovatelia
Nositelia Bookerovej ceny
Dave Mustaine

David Scott Mustaine (* 13. september, 1961, La Mesa, Kalifornia, USA) je americký gitarista, hudobný skladateľ a spevák speed/thrash metalovej skupiny Megadeth.

Životopis 
Vyrastal na rôznych predmestiach južnej Kalifornie. Ako hlavná figúra skupiny Megadeth, bývalý gitarista a spoluskladateľ Metallicy je jeden z hŕstky ľudí, považovaných za priekopníkov thrash a speed metalu.

Pred Metallicou hral v kapele Panic. K Metallice sa pripojil po inzeráte, ktorý dal do miestnych novín The Recycler bubeník Lars Ulrich. Najznámejší počas jeho činnosti v Metallice je skladba „The Four Horsemen“ z albumu Kill ’Em All, ktorý sám napísal a neskôr s pôvodným textom vydal na prvom albume Megadeth ako „Mechanix“. S Metallicou ale vydržal len do roku 1983, kedy bol kvôli problémom s alkoholom a drogami vyhodený. Potom si dal za cieľ založiť skupinu ešte úspešnejšiu ako Metallica. Ešte v roku 1983 založil skupinu Fallen Angels, ktorá však netrvala dlho. V lete stretol basistu Dava Ellefsona a založil Megadeth; vtedy s gitaristom Gregom Handevidtom a bubeníkom Dijonom Carruthersom.

Diskografia 
 Killing Is My Business... And Business Is Good! (1985)
 Peace Sells... But Who's Buying? (1986)
 So Far, So Good... So What! (1988)
 Rust In Peace (1990)
 Countdown to Extinction (1992)
 Youthanasia (1994)
 Hidden Treasures (1995) (EP)
 Cryptic Writings (1997)
 Risk (1999)
 The World Needs a Hero (2001)
 The System Has Failed (2004)
 United Abominations (2007)
 Endgame (2009)
 TH1RT3EN (2011)
 Super Collider (2013)
 Dystopia (2016)

Iné projekty 

Heavymetaloví speváci USA
Heavymetaloví gitaristi USA
Skladatelia modernej hudby USA
Členovia skupiny Metallica
Členovia skupiny Megadeth
Osobnosti z Kalifornie
Mary Shelleyová

Mary Wollstonecraftová Shelleyová (rodená Godwinová) (* 30. august 1797, Londýn, Spojené kráľovstvo – † 1. február 1851, tamže) bola anglická spisovateľka; manželka romantického spisovateľa Percy Bysshe Shelleyho.

Životopis 
Mary Shelleyová sa narodila v londýnskej štvrti Somers Town. Bola druhou dcérou slávnej feministickej učiteľky a spisovateľky Mary Wollstonecraftovej. Jej otec, William Godwin, bol slávny anarchistický filozof, románopisec, novinár a ateista. Matka Mary zomrela v horúčkach 10 dní po jej narodení.

Tvorba 
Preslávila sa hororovým vedecko-fantastickým románom Frankenstein, alebo Moderný Prometheus. Začala ho písať vo svojich 18 rokoch, ale londýnske vydavateľstvo zverejňovalo jej tvorbu anonymne. Jej meno sa na prebaloch kníh objavilo až na treťom revidovanom vydaní.

Dielo 
 1818 – Frankenstein alebo Moderný Prometheus (Frankenstein, or The Modern Prometheus) hororový román o umelom stvorení človeka
 1819 – Mathilda 
 1823 – Valperga; or, The Life and Adventures of Castruccio, Prince of Lucca 
 1826 – Posledný muž  (The Last Man) – pravdepodobne prvé post-apokalyptické sci-fi
 1830 – The Fortunes of Perkin Warbeck 
 1835 – Lodore 
 1837 – Falkner

Iné projekty 

Britskí spisovatelia románov
Ženy v svetovej literatúre
Feministky
Osobnosti z Londýna
Vladislav Suvák

prof. Mgr. Vladislav Suvák, PhD. (* 1964, Košice) je slovenský filozof.

Život 
Navštevoval Gymnázium na Šrobárovej ul. v Košiciach (1979-83), študoval na FF UPJŠ v Prešove (1986–1989) a FF UK v Prahe (1990–1992), dizertačnú prácu obhájil na FF UK v Bratislave u prof. Marcelliho (2000, odbor dejiny filozofie). Absolvoval študijné pobyty na Karlovej univerzite, na Bostonskej univerzite, na Magdalen College (University of Oxford) a na IWM (Institut für die Wissenschaften vom Menschen) vo Viedni. V súčasnosti pôsobí na Filozofickej fakulte Prešovskej univerzity. Venuje sa dejinám antického myslenia a dejinám etických koncepcií. V posledných rokoch sa zameriava na etické problematizácie života v sókratovskom hnutí (Antisthenés, Diogenés, kynici, Foucault).

Knižné publikácie 
 Koniec metafyziky a Platón. Prešov: Acta Facultatis Philosophicae Universitatis Prešoviensis, 2002. 
  Dejiny etiky I. (Starovek až začiatok novoveku). Zostavil V. Gluchman.  Prešov: Acta Facultatis Philosophicae Universitatis Prešoviensis, 2003 (spoluautor, autorský text s. 72–250).
  Sokratika. Štyri štúdie k sókratovskej tradícii myslenia. Prešov: Acta Facultatis Philosophicae Universitatis Prešoviensis, 2007.
  Dejiny etického myslenia v Európe a USA. Zostavila A. Remišová.  Bratislava: Kalligram 2008 (spoluautor, autorský text s. 23-117).
  Sebapoznanie a/ko starosť o seba. Zostavil V. Suvák. Prešov: Acta Facultatis Philosophicae Universitatis Prešoviensis, 2010.
  Antisthenés. Bratislava: Kalligram, 2010. Preklad zlomkov A. Kalaš. Úvodná štúdia a komentár V. Suvák.
  Antisthenis fragmenta / Antisthenove zlomky. Preklad zlomkov A. Kalaš. Úvodná štúdia, edícia gréckeho a latinského textu, komentár k zlomkom, bibliografia V. Suvák. Bratislava: Vydavateľstvo Univerzity Komenského 2013.
  Kynizmus grécky a moderný I. Prešov: Vydavateľstvo Prešovskej univerzity, 2014.
  Antisthenica Cynica Socratica. Zostavil V. Suvák. Praha: OIKOYMENH, 2014. 
  Sókratés a sokratika I. Prešov: Vydavateľstvo Prešovskej univerzity, 2015.

Referencie

Externé odkazy 
 The Essence of Truth (aletheia) and the Western Tradition in the Thought of Heidegger and Patočka  English/anglicky
 Sókratés a sokratika I.  slovensky
 Kynizmus grécky a moderný I.  slovensky
 Antisthenica Cynica Socratica  English/anglicky
 Antisthenove zlomky / Antisthenis fragmenta  grécky/slovensky
 Koniec metafyziky a Platón  slovensky
 Metafyzika naša každodenná recenzia
 Care of the self. An interview with Alexander Nehamas   English/anglicky
 Sebapoznanie a/ko starosť o seba recenzia

Narodenia v 1964
Slovenskí filozofi
Slovenskí pedagógovia
Slovenskí autori náučnej literatúry
Absolventi Filozofickej fakulty Prešovskej univerzity v Prešove
Absolventi Filozofickej fakulty Karlovej univerzity
Osobnosti z Košíc
Indonézština

Indonézština (indononézsky Bahasa Indonesia) je západoaustronézsky jazyk, úradný jazyk Indonézie. Indonézština je veľmi podobná malajčine a bola vyhlásená za úradný jazyk Indonézie pri vyhlasovaní nezávislosti v roku 1945.

Indonézština sa v origináli nazýva Bahasa Indonesia, čo v doslovnom preklade znamená "jazyk Indonézie". Niekedy býva v anglických materiáloch skrátene označovaná len ako "Bahasa".

A hoci Bahasa je oficiálnym jazykom Indonézie, každá oblasť (Indonézia má okolo 17 000 ostrovov) má pritom vlastný lokálny jazyk či nárečie. 

Západoaustronézske jazyky
Jazyky v Indonézii
Mahmúd Abbás

Mahmúd Abbás (; * 26. marec 1935 Safed, Palestína), nazývaný aj Abú Mázin ( je palestínsky politik, v súčasnosti prezident palestínskej samosprávy.

Životopis 
Narodil sa v Safede v severnej Galilei. Keď po vyhlásení štátu Izrael 14. mája 1948 vypukol ozbrojený konflikt, utiekol s rodičmi do Sýrie. Vyštudoval právo na univerzite v Damasku, pokračoval štúdiom histórie v Moskve, kde obhájil doktorskú prácu Sionisti a nacizmus. 

V 50. rokoch pracoval v Katare ako imigračný úradník. Pri práci sa stretol s mnohými palestínskymi utečencami a spolu s ďalšími palestínskymi predstaviteľmi (Jásir Arafát) založil organizáciu Národné palestínske oslobodenecké hnutie, dnešný Fatah.

Po smrti Jásira Arafáta sa roku 2003 stal Abbás premiérom a roku 2004 bol zvolený za predsedu OOP a prezidentom palestínskej samosprávy. Neskôr sa mu s militantnými palestínskymi vodcami podarilo vyjednať pozastavenie útoku proti Izraelu.

Abbás je pre svoj umiernený postoj podporovaný mnohými štátmi (USA, Izrael, Európska únia), zvlášť v období stretov Hamasu s Fatahom v polovici roku 2007. Zostavil sám vládu nestraníckych odborníkov (nikto odtiaľ nie je z Fatahu), potom, ako pásmo Gazy obsadili ozbrojenci z Hamasu.

Referencie

Iné projekty

Externé odkazy 
 Norbert Jessen: Mahmud Abbas tritt aus dem Schatten Jassir Arafats
 Kurzbiographie von Mahmud Abbas
 Die Hoffnung für Frieden – Mahmud Abbas

Palestínski politici
Organizácia pre oslobodenie Palestíny
Držitelia Radu Priateľstva
Laurence Rees

Laurence Rees (* 1957) je britský novinár a tvorca historických programov pre BBC. 

Je bývalým šéfredaktorom televízneho programu BBC Timewatch a súčasným programovým riaditeľom historických programov televízie BBC.

Za dokumentárne seriály s historickými témami získal množstvo ocenení, vrátane cien BAFTA, Grierson Award, International Documentary Award, British Press Guild Award a BANFF. V roku 2005 mu Sheffield University udelila čestný doktorát.

Knihy 
 2001 - Horror in the East
 2005 - Auschwitz: The Nazis & the „Final Solution“
 2006 - The Nazis: A Warning from History
 2007 - Their Darkest Hour

V češtine 
 2005 - Osvětim - Nacisté a „Konečné řešení“ (Universum, ISBN 80-242-1401-6)

Televízia 
 1997 - The Nazis - A Warning From History
 1999 - War of the Century
 2000 - Horror in the East
 2005 - Auschwitz: The Nazis and the „Final Solution“, dokumentárny seriál (Osvienčim-Nacisti a konečné riešenie)

Externé odkazy 
 Laurence Rees - oficiálna stránka
 

Narodenia v 1957
Britskí spisovatelia
Britskí novinári
Petr Borkovec

Petr Borkovec (* 17. apríl 1970, Louňovice pod Blaníkem, Česko) je český básnik, prekladateľ a publicista.

Životopis 
V roku 1988 absolvoval pražské Gymnázium Jana Keplera, potom študoval odbor český jazyk a literatúra na Filozofickej fakulte Karlovej univerzity, ale štúdium nedokončil.

Od roku 1992 je redaktorom revue o literatúre a kultúre Souvislosti. Pracoval ako korektor v denníku MF Dnes, redaktor beletrie v Nakladatelství Lidové noviny (1995 – 1997), viedol týždennú prílohu denníku Lidové noviny Umění a kritika (1998 – 1999), pracoval ako redaktor Literárních novin (2000 – 2001). V súčasnosti žije ako slobodný spisovateľ a prekladateľ poézie.

Jeho básne boli preložené takmer do všetkých európskych jazykov; knižne publikoval v Rakúsku a Taliansku. Prekladá najmä z ruskej poézie 20. storočia.

Dielo

Básnické zbierky 
Prostírání do tichého, Pražská imaginace, 1990
Poustevna, věštírna, loutkárna, Mladá fronta, 1991
Ochoz, Mladá fronta, 1994
Mezi oknem, stolem a postelí, Český spisovatel, 1996
Polní práce, Mladá fronta, 1998
A. B. A. F., Opus, 2002 – voľný cyklus dvanástich básní
Needle-book, Paseka, 2003
Vnitrozemí, Fra, 2005 – kniha obsahuje šesť predchádzajúcich zbierok a niekoľko nových básní
Milostné básně, Fra, 2012

Antológie, zborníky 
Krajiny milosti. Antologie české duchovní lyriky XX. století, 1994
Sborník k pětasedmdesátinám Ivana Slavíka, 1995.

Preklady 
U řek babylónských, Torst, 1996 – antológia ruskej emigrantskej poézie
Sofoklés: Král Oidipús, premiéra HaDivadlo 1998, knižne Větrné mlýny 1999 – preklad spolu s Matyášom Havrdom
Jasná luna v prázdných horách, Paseka, 2001 – antológia klasickej kórejskej poézie (spolu s Vladimírom Puckom)
Aischylos: Oresteia, premiéra a vydanie prekladu v pražskom Národním divadle 18. júna 2002 – preklad spolu s Matyášom Havrdom
Vladimir Nabokov: Ut pictura poesis, Triáda, 2002 – preklad spolu s Jaroslavom Kabíčkom
Vladislav Chodasevič: Těžká lyra, Opus, 2004 – preložili Petr Borkovec (básne) a Miluše Zadražilová (eseje)
Jurij Odarčenko: Verše do alba, Agite/Fra, 2005
Jevgenij Rejn: Bylo, byli, byla, byl…, Opus, 2005

Ocenenia 
1995 – Cena Jiřího Ortena za rok 1994 za zbierku Ochoz
2001 – nemecká Cena Huberta Burdu (Hubert-Burda-Preis) a juhotirolská Cena Norberta C. Kasera (Norbert-C.-Kaser-Preis) za nemecký preklad zbierky Polní práce
2002 – Prémie Tomáše Hrácha za preklad Oresteie (s M. Havrdom)
2004 – Cena Josefa Jungmanna (hlavná tvorčia odmena) za preklad básnickej časti diela Vladislava Chodaseviče Těžká lyra

Externé odkazy 
 Petr Borkovec na www.listy.cz
 Petr Borkovec na www.slovnikceskeliteratury.cz

Zdroj 

Českí spisovatelia
Českí básnici
Monika Kompaníková

Monika Kompaníková (* 1. september 1979, Považská Bystrica) je spisovateľka.

Životopis 
Vyštudovala grafiku (19982002) a maľbu (20022004) na Vysokej škole výtvarných umení v Bratislave. V súčasnosti je v slobodnom povolaní, žije v Pezinku a má dvoch synov.

Jej poviedky boli publikované v Nemecku, Poľsku, Srbsku, Bulharsku, Rakúsku, Maďarsku, Česku a v Chorvátsku.

Dielo  
 2001: Poviedka 2001, zborník (LCA, Bratislava)
 2003: Miesto pre samotu, (LCA, Bratislava)
 2003: Poviedka 2003, zborník (LCA, Bratislava)
 2005: Sex po slovensky 2 : dvojpohlavná poviedková antológia o sexe, antológia poviedok (Ikar, Bratislava)
 2006: Biele miesta (LCA, Bratislava)
 2006: Slowakische Anthologie, Verein zur Förderung zeitgenössischer Literatur (Kunst und Philosophie e.V., Chemnitz)
 2010: Piata loď (LCA, Bratislava)
 2011: Päť x päť : Antológia súčasnej slovenskej poézie, zborník (Literárne informačné centrum, Bratislava)
 2013: Hlbokomorské rozprávky (Artforum, Bratislava)
 2016: Na sútoku (Artforum, Bratislava)

Ocenenia  
 2001: Poviedka 2001 – prémia
 2002: Novoročný pozdrav pre Gaz de France, 2002 – prvá cena
 2003: Poviedka 2003 – druhá cena
 2004: Kniha roka 2003, tretie miesto v kategórii „Debut roka“ za Miesto pre samotu
 2004: Cena Ivana Kraska za rok 2003 za Miesto pre samotu 
 2008: Cena Nadácie Tatra banky pre mladých tvorcov
 2011: Anasoft litera za knihu Piata loď 
 2014: Prémia za literárnu tvorbu v rámci Ceny Literárneho fondu za pôvodnú slovenskú literárnu tvorbu za rok 2013 v kategórii „Literatúra pre deti a mládež“ za dielo Hlbokomorské rozprávky

Referencie

Externé odkazy 
 Monika Kompaníková – Literárne informačné centrum
 Diela Moniky Kompaníkovej v súbornom katalógu Slovenskej národnej knižnice

Slovenskí spisovatelia
Slovenskí výtvarníci
Absolventi Vysokej školy výtvarných umení v Bratislave
Laureáti súťaže Poviedka
Laureáti Anasoft litera
Ženy v slovenskej literatúre
Osobnosti z Považskej Bystrice
Čierna voda (prítok Popradu)

Čierna voda je potok na dolnom Spiši, na území okresov Poprad a Kežmarok. Je to ľavostranný prítok Popradu a je tokom IV. rádu. 

Pramení v Belianskych Tatrách. Preteká Dolinou siedmich prameňov a pri Strážkach, mestskej časti Spišskej Belej, sa vlieva do Popradu.

Potoky na Slovensku
Povodie Popradu
Vodné toky v Belianskych Tatrách
Vodné toky v okrese Poprad
Vodné toky v okrese Kežmarok
Kevin Keegan

{{Infobox futbalista
| meno = Kevin Keegan
| foto = Kevin Keegan 2.jpg
| celé meno = Joseph Kevin Keegan
| prezývka = 
| dátum narodenia = 
| rodné mesto = Armthorpe
| štát =  Anglicko
| výška = 173 cm
| súčasný klub = 
| klubové číslo = 
| pozícia = útočník
| mládežnícke roky = 1967-1968
| mládežnícke kluby = Enfield House YC Scunthorpe United
| roky = 1968-19711971-19771977-19801980-19821982-1984
| kluby = Scunthorpe United LiverpoolHamburger SVSouthamptonNewcastle UnitedSpolu
| zápasy(góly) = 124 (18)230 (68)90 (32)68 (37)78 (48)590 (203)
| reprezentačné roky = 1972-1982
| národné mužstvo= Anglicko
| reprezentačné zápasy(góly) = 63 (21)
| trénerské roky = 1992-19971998-19991999-20002001-20052008
| trénerské kluby =Newcastle United FulhamAnglicko Manchester CityNewcastle United
| pkupdate = 
| nmupdate = 
}}Joseph Kevin Keegan''', OBE (* 14. február 1951, Armthorpe, Spojené kráľovstvo) je bývalý anglický futbalista a tréner. V rokoch 1999 až 2000 trénoval Anglicko a naposledy v roku 2008 Newcastle United. Počas svojej kariéry získal množstvo úspechov; klubových aj individuálnych. Dvakrát získal ocenenie Zlatá lopta pre najlepšieho futbalistu Európy.

Externé odkazy 
 Kevin Keegan na stránke Liverpool FC

Iné projekty 

Anglickí futbalisti
Hráči Liverpool FC
Hráči Hamburger SV
Hráči Southampton FC
Hráči Newcastle United FC
Hráči FA Premier League
Anglickí futbaloví tréneri
Hráči Majstrovstiev sveta vo futbale 1982
Osobnosti z Doncastru
Kaplán

Kaplán je najbližším spolupracovníkom farára pri pastorácii vo farnosti. Má určité povinnosti, ktoré mu vyplývajú z práva danej cirkvi.

Kaplán v katolíckej cirkvi 
Kaplán sa má ustanoviť ak si to vyžaduje pastoračná starostlivosť, majú sa ustanoviť jeden alebo viacerí podľa okolnosti. Ustanovuje sa na výpomoc pre celú farnosť, alebo len nejakú jej časť veriacich. Musí byť ustanovený v posvätnom ráde presbyterátu. Slobodne ho vymenúva diecézny biskup po vypočutí mienky farára a dekana. Je povinný rezidovať vo farnosti, zastupuje podľa normy práva farára. Diecézny biskup alebo administrátor môžu kaplána odvolať z oprávneného dôvodu.

Iné projekty

Zdroj 
 Kódex kánonického práva, 1983 (kán. 545552)

Cirkevní hodnostári
Chata pod Suchým

Chata pod Suchým je horská chata v Malej Fatre. Nachádza sa na severzápadnom svahu vrchu Suchý v nadmorskej výške () v katastrálnom úzení obce Nezbudská Lúčka. 

Prístup k chate je možný turistickými trasami zo Strečna alebo z Varína. Poskytuje ubytovanie a občerstvenie pre turistov s celoročnou prevádzkou. Chata je stanicou horskej služby.

Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška chaty

Prístup 
 po  značke z Nezbudskej Lúčky okolo Starhradu
 po  značke z Varína cez Javorinu
 po  značke zo sedla Brestov
 po  značke z lokality Podhradské pri Starhrade

Referencie

Pozri aj 
Suchý ()
Národná prírodná rezervácia Suchý

Iné projekty

Externé odkazy 
 Poloha na turistickej mape
 Stránky chaty

Suchý
Nóra Ružičková

Nóra Ružičková (* 17. máj 1977, Bratislava) je slovenská poetka a výtvarníčka.

Životopis 
Vyštudovala maľbu a grafiku na Vysokej škole výtvarných umení v Bratislave, kde po skončení doktorandského štúdia pôsobila najskôr ako výskumná pracovníčka (2007 – 2009), neskôr ako odborná asistentka na Katedre intermédií (2009 – 2018) a v rokoch 2016 – 2018 viedla na VŠVU ateliér Obraz/zvuk/text a kontext. Od roku 2018 vyučuje odborné výtvarné predmety na Škole umeleckého priemyslu Josefa Vydru v Bratislave.

Pri tvorbe využíva rôzne médiá a formy vyjadrenia – text, video, fotografia, počítačová animácia, zvuková inštalácia, performancia. Skúma vzťahy obrazu a textu, textuality a vizuality, napätie medzi artikulovanou a skomolenou výpoveďou, vytvára experimentálne fikcie, v ktorých kontext umenia konfrontuje s amatérskymi diskurzmi. Mnohé z jej umeleckých projektov sú založené na spolupráci s inými umelkyňami a umelcami, ale aj s ľuďmi z mimoumeleckých oblastí.

Dielo

Básnické zbierky 
 Mikronauti (1998, Drewo a srd)
 Osnova a útok (2000, Drewo a srd)
 Beztvárie (2004, vlastným nákladom)
 Parcelácia vzduchu (2007, Modrý Peter)
 Pobrežný výskum (2009, Ars Poetica)
 Práce & Intimita (2012, Aspekt)
 ← a b c → (v spoluautorstve s M. Mlynárčikovou, 2018, Skalná ruža)
Súčasnosti (2021, Skalná ruža)

Preklady 
 Monika Rinck: Uchvátené odstupy (2008, Ars Poetica)
 Marion Poschmann: Zamknuté komory (2014, Modrý Peter)
 Ron Winkler: Prospekt (2019, Skalná ruža)

Externé odkazy 
 Informácie o N. Ružičkovej na webstránkach LIC

Slovenskí básnici
Slovenskí výtvarníci
Slovenskí prekladatelia
Absolventi Vysokej školy výtvarných umení v Bratislave
Osobnosti z Bratislavy
Zune

Zune je prenosný multimediálny prehrávač od spoločnosti Microsoft. Prvá generácia bola predstavená 14. novembra 2006 ako odpoveď na iPod od Apple.
V roku 2010 spoločnosť Microsoft ohlásila ukončenie výroby a predaja tohto prehrávača. Zune ostal už iba ako softvér. Ten sa používa na synchronizáciu a prenos údajov medzi smartphone s operačným systémom Windows Phone.
Microsoft tento krok odôvodnil tým, že už Windows Phone zariadenia sú také dobré, že nie je potrebné mať multimediálny prehrávač.

Referencie

Externé odkazy 
zune player support and service (po anglicky)

Iné projekty
Titanic

Titanic môže byť:

luxusný parník potopený v roku 1912, pozri RMS Titanic
film z roku 1997, pozri Titanic (film z roku 1997)
film z roku 1953, pozri Titanic (film z roku 1953)
film z roku 1943, pozri Titanic (film z roku 1943)
televízny miniseriál z roku 1996, pozri Titanic (seriál)
soundtrack z rovnomenného filmu z roku 1997, pozri Titanic (soundtrack)
muzikál na Broadwayi, pozri Titanic (muzikál)
divadelná hra, pozri Titanic (divadelná hra)
počítačová hra, pozri Titanic: Adventure Out of Time
nemecký satirický magazín, pozri Titanic (magazín)
nórska hudobná skupina, pozri Titanic (skupina)
pieseň od Falca z albumu Nachtflug, pozri Titanic (pieseň)
Naboso

Naboso je druhý štúdiový album slovenskej speváčky a viťazky prvého ročníka súťaže Slovensko hľadá Superstar Katky Koščovej. Album vydalo hudobné vydavateľstvo Sony BMG 30. októbra 2006. Na albume sa výrazne podieľala aj ako autorka piesní.

K albumu Naboso vydala singel s názvom „Posledná“. K tejto piesni natočila v uliciach Prešova videoklip. Videoklip sa celý mesiac udržal na prvom mieste v hitparáde Chart One a na popredných miestach v ostatných slovenských hitparádach. Klip odvysielala aj medzinárodná hudobná stanica MTV. Pieseň „Dnes“ zožala úspech v Nemecku a postupne ju začali hrať aj rádiá v Rakúsku a Švajčiarsku. V tomto obdbí džezové rádio označuje Katku za objav roka. 15. mája 2007 Katka spolu s kapelou vyráža na svoje druhé turné s názvom Katka Live Tour `07 po šestnástich slovenských mestách. Zároveň to bolo najväčšie turné na Slovensku v roku 2007.

Zoznam skladieb http://www.aktuality.sk/kultura/kultura/katka-koscova-vydala-novy-album
 „Posledná“ (h: K. Koščová, t: K. Koščová, M. Baláž) - 3:34
 „Dnes“ (h: M. Husovský, t: S. Kaščáková, K. Koščová, J. Husovský) - 3:57
 „Papierová loď“ (h: K. Koščová, M. Husovský, t: M. Baláž) - 4:28
 „Básnik“ (h: M. Husovský, t: K. Koščová, M. Baláž) - 3:00
 „Nedovoláš sa“ (h: M. Husovský, L. Kolivoška, M. Humeník, K. Koščová, t: K. Koščová) - 4:45
 „V odrazoch“ (h: K. Koščová, t: K. Koščová) - 3:34
 „Nápad“ (h: K. Koščová, M. Husovský, t: S. Kaščáková) - 3:41
 „Kamienok“ (h: K. Koščová, t: K. Koščová) - 4:27
 „I Call You My Friend“ (h: K. Koščová, t: K. Koščová) - 3:42
 „Len ty“ (h: K. Koščová, M. Husovský, t: T. Hudák) - 3:31
 „V tráve“ (h: J. Evans, K. Koščová) - 3:14
 „Dymová“ (h: M. Marinčák, t: K. Koščová) - 3:49
 „Prievan“ (h: K. Koščová, M. Husovský, t: K. Koščová, M. Baláž) - 4:27

Referencie 

Albumy Kataríny Koščovej
Hudobné albumy z 2006
Finntroll

Finntroll je fínska metalová hudobná skupina, založená v roku 1997. Vo svoje tvorbe kombinuje prvky extrémneho metalu s fínskou polkou (humppa). Texty piesní sú vo švédčine, pretože (podľa vyjadrenia prvého vokalistu skupiny Jana „Katlu“ Jämsena, ktorý je etnický Švéd) „znie viac trollsky“. Samotný názov skupiny znamená v preklade trollovia z Fínska.

História skupiny 
Fintroll bol založený v roku 1997 gitaristom Teemu Raimorantom z Impaled Nazarene a Janom Jämsenom. Dvojica o rok neskôr vydala demonahrávku Rivfader a k skupine sa pripojili bubeník Samu Ruotsalainen (Barathrum, Shape of Despair), gitarista Samuli Ponsimaa, basgitarista Sami Uusitalo a klávesák Henri Sorvali (Moonsorrow). Demo zaujalo vydavateľstvo Spinefarm Records, čoho výsledkom bola zmluva na album Midnattens widunder, vydaný v roku 1999.

Nasledujúci album Jaktens tid (2001) sa dokonca vo fínskej hitparáde umiestnil na dvadsiatom mieste, čo vyvolalo záujem spoločnosti Century Media a turné po letných open air festivaloch vo Fínsku a iných krajinách. Skupine sa však šťastie otočilo chrbtom, pretože viacero vysúpení bolo zrušených a spevákovi Jämsenovi lekári zistili tumor na hlasivkách (naštastie nezhubný) a pre problémy so spievaním Jan po nahratí EP Visor Om Slutet zo skupiny odišiel. Tesne pred vydaním albumu tragicky zahynul gitarista Teemu Raimoranta (oficiálna verzia hovorí o páde z mosta po požití väčšieho množstva alkoholu, členovia jeho bývalej skupiny Impaled Nazarene sa vyjadrili, že smrť bola samovražda). Skupina pokračovala v činnosti, zosnulého Raimorantu nahradil Mikael Karlbom, a Finntroll absolvoval turné po Európe spoločne s Katatoniou.

Na miesto Jänsena prišiel Tapio Wilska, skupina nahrala EP Trollhammaren a následne album Nattfödd (2004). Tapio v skupine vydržal tri roky (dôvod jeho odchodu skupina, ani samotný Wilska nekomentovali). Nahradil ho Mathias Lillmåns, pôsobiaci ako vokalista aj v Chthonian. Skupina v 2007 vydala album Ur jordens djup, a začiatkom roka 2010 v poradí piatu LP Nifelvind. Na oboch albumoch sa textársky podieľal aj bývalý spevák Jämsen.

Členovia kapely

Súčasná zostava 
 Mathias Lillmåns – vokály (2006 – ?)
 Mikael Karlbom – gitara (2003 – ?)
 Samuli Ponsimaa – gitara (1998 – ?)
 Sami Uusitalo – basgitara (1998 – ?)
 Henri Sorvali – klávesy (1998 – ?)
 Samu Ruotsalainen – bicie (1998 – ?)

Bývalí členovia 
 Jan Jämsen – vokály (1997 – 2003)
 Teemu Raimoranta – gitara (1997 – 2003)
 Tapio Wilska – vokály (2002 – 2006)
 Meiju Enho – klávesy (hosťovanie na turné)
 Jonne Järvelä – yoik, akustická gitara (hosťovanie na turné)
 Pete Eskelinen – vokály (hosťovanie na turné)

Diskografia

Oficiálne albumy 
 1999 – Midnattens widunder
 2001 – Jaktens tid
 2004 – Nattfödd
 2007 – Ur jordens djup
 2010 – Nifelvind
 2013 – Blodsvept
 2020 – Vredesvävd

Demá a EP 
 1998 – Rivfader (demo)
 2003 – Visor om slutet (EP)
 2004 – Trollhammaren (EP)

Iné projekty 
.

Externé odkazy 
 www.fintroll.net – oficiálna stránka skupiny
 www.metal-archives.com – Finntroll na Encyclopaedia Metallum

 
Fínske hudobné skupiny
Folkmetalové hudobné skupiny
Blackmetalové hudobné skupiny
Super Vianoce

Super Vianoce je album coververzií skladieb s vianočnou témou, ktorý v roku 2005 s finalistami súťaže Slovensko hľadá Superstar I. nahralo a vydalo hudobné vydavateľstvo Sony BMG. Album vyšiel 7. decembra 2005.

Zoznam skladieb 
 Samuel Tomeček - „Happy Christmas (War is Over)“ (J.Lennon - J.Lennon)
 Zdenka Predná - „Silent Night“ (Franz Gruber)
 Tomáš Bezdeda - „Thank God It's Christmas“ (B.May,R.Taylor - B.May,R.Taylor)
 Peter Konček - „Oh happy day“ (traditional)
 Martina Schindlerová - „Ave Maria“ (verzia od C.Dion)
 Miro Jaroš - „White Christmas“ (Irving Berlin - Irving Berlin)
 Martin Kelecsényi - „Please Come Home for Christmas“ (Bon Jovi)
 Katarína Koščová – „River“ (Joni Mitchell - Joni Mitchell)
 Peter Kotuľa - „Silver Bells“ (Jay Livingstone - Ray Evans)
 Robo Mikla - „Vianočný šláger“ (Tomáš Kmeť - Tomáš Kmeť)

Referencie 
http://www.hudba.sk/recenzie/2005-12-07-various-super-vianoce

Hudobné albumy z 2005
Slovensko hľadá Superstar
Albumy coververzií
Žarnovická dolina

Žarnovická dolina leží v južnej časti Veľkej Fatry. 

Preteká ňou potok Teplica (alebo Žarnovica). Vedie ňou modro-značkovaný chodník zo železničnej stanice Čremošné na Drieňok a žlto-značkovaný chodník z Turčianskych Teplíc na Kráľovu studňu. Je známa skalnými útvarmi, z ktorých najznámejší je Orlia veža.

Externé odkazy 
 Poloha na turistickej mape

Doliny Veľkej Fatry
Juráňova dolina (národná prírodná rezervácia)

Juráňova dolina je národná prírodná rezervácia v správe TANAP.

Nachádza sa v katastrálnom území obce Vitanová v okrese Tvrdošín v Žilinskom kraji v severnej časti Západných Tatier. Územie bolo vyhlásené v roku 1974 na rozlohe 434,32 ha. Ochranné pásmo nebolo stanovené.

Preteká ňou Juráňov potok. Jej dolnou časťou, nazývanou Tiesňavy, prechádza červeno-značkovaný chodník z Oravíc do sedla Umrlá. Dolina Tiesňavy je typická strmými skalnými stenami a geomorfologickým fenoménom označovaným ako obrie hrnce.

Predmetom ochrany je: geomorfologicky a krajinársky významné územie so zachovalými lesnými biocenózami a vápnomilnou flórou, ktorej bohatú druhovú diverzitu tvoria horské a vysokohorské druhy. Vedeckovýskumné, kultúrno-edukačné a turisticko-rekreačné ciele.

Referencie

Iné projekty

Externé odkazy 
 Národná prírodná rezervácia Juráňova dolina, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky
 Poloha na turistickej mape

Tiesňavy na Slovensku
Národné prírodné rezervácie v Žilinskom kraji
Chránené územia v okrese Tvrdošín
Chránené územia Tatranského národného parku
Sopotnická dolina

Sopotnická dolina leží v juhozápadnej časti Nízkych Tatier. Preteká ňou potok Sopotnica. Do tejto doliny vedie asfaltová cesta a s ňou aj zeleno-značkovaný chodník z Brusna na Veľkú Chochuľu ().

V spodnej časti sa nachádza malý vápencový kaňon. Lesy sú tu prevažne zmiešané, v najvyšších polohách ihličnaté, tvorené smrekom, vyššie kosodrevinou a subalpínskym stupňom (hole). Dobré podmienky tu nachádza medveď hnedý.

Externé odkazy 
 Poloha na turistickej mape

Doliny Nízkych Tatier
Selenec (dolina)

Dolina Selenec (alebo Vlkanová) vytvára spolu s Dedošovou dolinou Gaderskú dolinu. 

Preteká ňou rovnomenný potok. Vedie do nej asfaltová cesta a nie je turisticky sprístupnená. Na jej začiatku sa nachádza známy skalný útvar Čertova brána.

Iné projekty

Externé odkazy 
 Poloha na turistickej mape

Doliny Veľkej Fatry
Blatnica
Dedošová dolina

Dedošová dolina je dolina na území NP Veľká Fatra. Spolu s dolinou potoka Selenec (dolinou Selenec) vytvára Gaderskú dolinu. Preteká ňou Gaderský potok. Na konci doliny sa nachádza prírodná rezervácia Biela skala.

Vedie ňou žlto-značkovaný chodník z Blatnice až na Kráľovu skalu () a ďalej na Kráľovu studňu. Časťou doliny vedie aj zeleno-značená cyklotrasa a spevnená cesta. Z časti Drobkov vedie z doliny ďalej na východ zeleno označená turistická trasa na vrchol Ostredok ().

Iné projekty

Externé odkazy 
 Poloha na turistickej mape

Doliny Veľkej Fatry
Blatnica
Hamburger

Hamburger (alebo jednoducho burger) je sendvič, ktorý je vyrobený z vyprážanej (môže byť aj údená, parená, opekaná, grilovaná, ...) mletej mäsovej placky, najčastejšie z hovädzieho mäsa, ale môže byť aj kuracie, bravčové alebo z ryby, vloženej medzi dve polovice veľkej rozkrojenej žemle. Na mäso pod hornú polovicu žemle sa pridávajú rôzne prísady a ďalšie potraviny, ako je napríklad syr, kečup, horčica, majonéza, zemiakové hranolčeky rôzne šaláty, cibuľa, paradajkový pretlak či iné špeciality.

Na Slovensku sa predáva hlavne v stánkoch rýchleho občerstvenia podobne ako kebab, richman alebo gyros a predovšetkým v reťazcoch rýchleho občerstvenia ako napríklad McDonald’s, Kentucky Fried Chicken (KFC) alebo najnovšie aj Burger King ktorý začal reštart značky po neúspechu z roku 2010 druhým pokusom v Borry Mall a Avione začiatkom roka 2019.

Referencie

Iné projekty 
 

Rýchle občerstvenie
Kuchyňa USA
Dušan Tittel

Dušan Tittel (* 27. december 1966, Námestovo) je bývalý slovenský futbalista.

Bývalý stopér a kapitán Slovana Bratislava získal so Slovanom tri tituly majstra Slovenska. Trikrát vyhral anketu o najlepšieho hráča Slovenska (v rokoch 1995, 1996, 1997). V rokoch 2002 až 2006 pôsobil ako generálny sekretár Slovenského futbalového zväzu. V súčasnosti pôsobí v štruktúrach Slovana Bratislava na poste generálneho riaditeľa.

Najprv pôsobil ako politik v strane Aliancia nového občana.  Od volieb v roku 2016 ako poslanec NR SR za Slovenskú národnú stranu (SNS), člen Výboru NR SR pre nezlučiteľnosť funkcií a Výboru NR SR pre kultúru a médiá. Vo voľbách 2020 bol na kandidátke SNS na mieste číslo 8 ale nebol zvolený za poslanca.

Úspechy 
 Majster Slovenska: 1994, 1995, 1996
 Slovenský pohár: 1989, 1994, 1997, 1998
 Slovenský superpohár: 1993, 1994
 Majster Cypru: 2001
 Cyperský superpohár: 2001

 Futbalista roka: víťaz: 1995, 1996, 1997, Druhé miesto: 1994, Tretie miesto: 1998
 Jedenástka roka: 1993, 1994, 1995, 1996, 1997, 1998

Referencie

Externé odkazy 
 http://www.tittel.sk
 http://www.osobnosti.sk/index.php?os=zivotopis&ID=387
 http://www.sme.sk/c/2463034/Dusan-Tittel-Ked-zatlkam-klinec-spadne-pol-steny-omietky.html

Narodenia v 1966
Osobnosti z Námestova
Slovenskí futbalisti
Slovenskí politici
Slovenskí futbaloví tréneri
Hráči ŠK Slovan Bratislava
Hráči FC Spartak Trnava
Hráči Omonia Nikózia
Poslanci NR SR (2016 – 2020)
Zadná dolina

Zadná dolina sa nachádza vo východnej časti Kráľovohoľských Tatier. 

Je pramennou oblasťou Hnilca, ktorý ňou aj preteká. Vedie ňou zeleno-značkovaný chodník z Pustého poľa na Kráľovu hoľu () alebo na Smrečinské sedlo.

Externé odkazy 
 Poloha na turistickej mape

Doliny Nízkych Tatier
České dráhy

České dráhy, a. s. (skratka ČD) sú dominantným dopravcom (prevádzkovateľom železničnej dopravy) v osobnej doprave v Česku. Pôvodne boli tiež prevádzkovateľom (nie však vlastníkom) všetkých celoštátnych a väčšiny regionálnych dráh, od 1. júla 2008 však táto úloha prešla na štátnu organizáciu Správa železniční dopravní cesty, a aj významným dopravcom v nákladnej doprave, tá je však od 1. decembra 2007 vyčlenená do novej dcérskej spoločnosti ČD Cargo. Českej dráhy jazdia aj v Prahe a Ostrave pod značkou - ESKO (S).

SuperCity (SC) Pendolino 
Vlaky SC Pendolino jazdia niekoľkokrát denne po trase Bohumín - Ostrava hl.n. - Ostrava-Svinov - Olomouc hl.n. - Pardubice hl.n. - Praha hl.n. a späť.

Trikrát denne možno z Ostravy hl.n. cestovať vlakom SuperCity do Chebu alebo Františkových Lázní a späť cez Ostrava-Svinov, Olomouc hl.n., Pardubice hl.n., Praha hl.n., Praha-Smíchov, Plzeň hl.n., Stříbro, Planá u Mariánských Lázní, Mariánské Lázně.

Raz denne vlaky SuperCity jazdi v trase Praha hl.n., Kolín, Pardubice hl.n, Česká Třebová, Olomouc hl.n, Ostrava-Svinov, Ostrava hl.n., Bohumín, Český Těšín, Žilina, Ružomberok, Liptovský Mikuláš, Poprad-Tatry, Kysak,Košice ako spoj SC 241 Košičan a späť ako spoj SC 240 Košičan.

Esko (S) 

Esko je spoločná značka zatiaľ dvoch regionálnych systémov prímestskej železničnej dopravy prepojených s MHD v Česku, vychádzajúca z nemeckého S-Bahn. V češtine slovo "esko" znamená označenie písmena S. Linky Eska sú označované písmenami S (osobné vlaky) a R (zrýchlené vlaky, rýchliky). Esko je prevádzkované Českými dráhami, ktoré ho propagujú sloganom "Esko - spojenie pre mesto". Do systému Esko Praha je začlenená aj linka  linka S49 (Praha-Hostivař - Roztoky u Prahy) dopravcu Arriva a  linka S34 (Praha-Masarykovo nádraží - Praha-Čakovice) dopravcu KŽC Doprava.

Referencie

Externé odkazy 
 České dráhy – Oficiálne stránky
 SC Pendolino – Oficiálne stránky

České železničné spoločnosti
Papa to Kiss in the Dark

Papa to Kiss in the Dark (jap.: パパとKISS IN THE DARK) je japonský román s gej tématikou od autora Kena Nambaru, podľa ktorého o šesť rokov neskôr vzniklo dvojdielne OVA anime.

Príbeh 
Mira Munakata má 15 rokov a nastupuje na novú školu. Tam sa dozvedá, že jeho otec nie je jeho biologickým otcom a v televízii sa čoraz častejšie hovorí, že Kjósuke, známa Hollywoodska hviezda, si berie ešte známejšiu herečku Micuki Ucunomijovú. Mira sa začína báť, že Kjósukeho stratí.

Postavy 
Mira Munakata – hlas: Hikaru Midorikawa
Micuki Ucunomijová – hlas: Masako Kacuki
Kjósuke Munakata – hlas: Šiničiro Miki
Kazuki Hino – hlas: Susumu Čiba
Takajuki Ucunomija – hlas: Takehito Kojasu
Šun Sakurai – hlas: Takuma Terašima

Hudba 
Záverečná zvučka: Close to you od It's

Externé odkazy 
Oficiálna stránka 
anidb.net 
bluelove.wz.cz

Anime
Anime OVA
Anime z roku 2005
Entertainment Software Rating Board

The Entertainment Software Rating Board (ESRB) je organizácia, ktorá udeluje ratingy počítačovým a podobným hrám v USA a Kanade.

Ratingy 
Zoznam používaných ratingov:

 EC – Early Childhood 
 E – Everyone
 E10+ – Everyone 10+
 T – Teen
 M – Mature
 AO – Adults Only
 Rating Pending

 Alcohol Reference
 Animated Blood
 Blood
 Blood and Gore
 Cartoon Violence
 Comic Mischief
 Crude Humor
 Drug Reference
 Edutainment
 Fantasy Violence
 Informational
 Intense Violence
 Language
 Lyrics
 Mature Humor
 Mild Violence
 Nudity
 Partial Nudity
 Real Gambling
 Sexual Themes
 Sexual Violence
 Simulated Gambling
 Some Adult Assistance May Be Needed
 Strong Language
 Strong Lyrics
 Strong Sexual Content
 Suggestive Themes
 Tobacco Reference
 Use of Drugs
 Use of Alcohol
 Use of Tobacco
 Violence

Externé odkazy 
 Oficiálne stránky – ESRB.org
 The ESRB Game Ratings & Descriptor Guide
 The IEMA website

Ratingové systémy
Kyselina askorbová

Kyselina askorbová môže byť:
kyselina so sumárnym vzorcom C6H8O6 (t.j. najmä kyselina L-askorbová a kyselina D-askorbová), pozri kyselina askorbová (C6H8O6)
kyselina L-askorbová (=vitamín C)

Zdroje
Monitor 9

Monitor 9 alebo Celoplošné testovanie žiakov 9. ročníkov ZŠ je projekt Ministerstva školstva Slovenskej republiky zameraný na overenie vedomostí a zručností z matematiky a vyučovacieho jazyka. Testovaní sú žiaci deviatych tried základných škôl. Celoplošné testovanie nadväzuje na predchádzajúce monitorovanie vedomostnej úrovne žiakov. Testovanie žiakov prebieha v dvoch častiach - vedomostnej a kompetenčnej. Monitorovania sa zúčastňujú prihlásení žiaci.

Testy 
Test spočíva v riešení 20 alebo 25 úloh počas 60 alebo 70 minút. V prvej časti testu z matematiky sa rieši desať úloh s krátkou otvorenou odpoveďou a ďalších desať úloh s výberom správnej odpovede zo štyroch možností A, B, C alebo D. V teste vyučovacích jazykov žiaci riešia úlohy s výberom správnej odpovede zo štyroch ponúkaných možností tak isto ako u matematickej časti, čiže A, B, C alebo D.

Úlohy v druhej časti testu z matematiky v SJ (a v matematike v MJ na ZŠ s vyučovacím jazykom maďarským) a v teste v slovenskom jazyku (v štátnom jazyku), ktoré píšu všetci zúčastnení žiaci, nie sú špeciálne upravované pre Žiakov so ŠVVP. Žiaci odpovedajú na otázky zamerané na zistenie úrovne matematickej gramotnosti a na zistenie úrovne čitateľskej a jazykovej gramotnosti.

Odpovede sa zapisujú najprv priamo do testov krúžkovaním (pri výbere z možností odpovedí A, B, C, D) alebo číselnými údajmi, slovom, slovnými spojeniami, vetami, prečiarknutím podľa druhu zadania úlohy a možností zápisu odpovede a po vlastnom overení do odpoveďových hárkov.

Správne odpovede budú hodnotené 1 bodom. Výsledky testov vyhodnotí Štátny pedagogický ústav na reprezentatívnej vzorke. Základné školy si vyhodnotia (okrem škôl z reprezentatívnej vzorky) druhú časť testu samostatne a porovnajú s výsledkom, ktorý zverejní Štátny pedagogický ústav po oprave testov z tejto vzorky škôl.

Časový harmonogram CTD 2008/2009 
 Otváranie zásielok s testami: 07:30 h
 Začiatok testovania: 08:05 h
 Certifikačný test z MJL 2008/2009
 Kľúč správnych odpovedí z MJL 2008/2009
 Certifikačný test zo SJL 2008/2009
 Kľúč správnych odpovedí zo SJL 2008/2009

Časový harmonogram CTD 2012/2013 
 Otváranie zásielok s testami: 08:10 h
 Začiatok testovania: 08:25 h

Ukončenie testovania: 11:20 h

Externé odkazy 
 výsledky Monitora 9 za r. 2007
 Štátneho pedagogického ústavu ŠPÚ
 

Vzdelávanie na Slovensku
Pipi Dlhá Pančucha

Pipi Dlhá Pančucha je kniha od Astrid Lindgrenovej a zároveň aj jej hlavná postava.

Na okraji malého mestečka stojí vila Vilôčka a v nej býva úplne samo deväťročné dievčatko s vlasmi ryšavými ako líška, spletenými do vrkočov, obrovskou silou, hlavou plnou výborných nápadov a srdcom tak veľkým a dobrým, že by sa doňho vošiel celý svet. Jej maminka je anjel a ocko morský vlk, ktorého jedného dňa búrka zmietla z paluby a teraz je kráľom černošského kmeňa. Pipi má zvláštne zvyky. Napríklad spí s nohami na vankúši a s hlavou pod pokrývkou.

Pipi má opičku - Pána Galána, koňa Alfréda, kufor plný peňazí a dvoch verných kamarátov - Tommyho a Anniku a s nimi zažije veľké i malé dobrodružstvá - napríklad sa pobije s Benghtem – vyhláseným bitkárom v okolí, alebo si zahrá s policajtmi na naháňačku – pričom vylezú dokonca i na strechu.V daľšej príhode Pipi navštívi školu, ale nakoniec usúdi, že by ju nebavilo chodiť každý deň do školy.

Kniha má celkovo 3 časti:
 1.Pipi Dlhá pančucha, kde sa postupne zoznámite s hlavnými postavami
 2. Pipi nastupuje na loď
 3. Pipi na ďalekom ostrove, dej sa odohráva na ostrove Kurekuredutov, kde Pipi privedie k rozumu najskôr banditov Jima a Bucka a neskôr takisto žraloka

Pipina charakteristika: 
To dievčatko dnes pozná celý svet. Má dlhé meno - Pipilota Viktuália Roleta Zlatka Pančušisková Efraimová, ale hovorí si krátko: Pipi Dlhá Pančucha. Jej mamička je už anjel a otecko, bývalý námorný kapitán, je teraz pirátskym kráľom - aspoň tak si to o nich Pipi vymyslela. Býva si vo vile Vilôčke s koňom a opičiakom Pánom Galánom. Žije si, ako sa jej páči, lebo jej nik neprikazuje ani neradí. Keď jej zavadzia kôň, vezme ho do náručia a odloží na balkón, keď pozýva na narodeniny svojich kamarátov Aniku a Tomiho, napíše: Úbor: čo chcete, a v škole sa len čuduje. Pani učiteľke pokojne tyká a hoci sa nedohodnú, sľúbi, že sa ešte niekedy príde pozrieť.

Ukážka z knihy: 
Na okraji malého, malučičkého mestečka sa rozprestierala stará zanedbaná ovocná záhrada. Prostred záhrady trónil starý dom a v ňom bývala Pipi Dlhá Pančucha. Mala deväť rokov a bývala tam celkom sama. Nemala ani mamku, ani ocka, a to bolo vlastne príjemné, aspoň ju nikto neposielal spať, práve keď sa najlepšie zabávala, a nikto ju nenapájal rybím tukom, keď mala chuť na cukríky.
Kedysi mala Pipi ocka, na ktorom si veľmi zakladala, a pravda, ešte dávnejšie mala aj mamku, ale to bolo tak dávno, že sa na ňu už vôbec nepamätala. Mamička umrela, keď bola Pipi ešte malé, malučičké dieťatko v kolíske a revala tak strašne, že pri nej nikto nevydržal. Pipi si predstavovala, že mamka teraz sedí kdesi v nebi a pozerá na ňu škáročkou.

Knihy z 1945
Zemiakové hranolčeky

Zemiakové hranolčeky (iné názvy: pomfritky, pommes-frites [výslovnosť: pomfrit]v preklade z  „vyprážané zemiaky“; hovorovo: hranolky) sú ručne, alebo strojovo krájané v charakteristickom tvare malých hranolov,  vysmážané kúsky zemiakov, podávané obyčajne ako príloha k inému pokrmu – k vyprážaným jedlám, mäsu, rybám, v niektorých krajinách aj k hamburgeru a párku v rožku, príp. sú servírované samostatne. 

Tento pokrm má pôvod vo Francúzsku, alebo aj v Belgicku. Zemiaky sa pripravujú tak, že sa najprv nakrájajú na rovnomerné prúžky, potom sa sušia a vyprážajú sa v oleji na panvici alebo vo fritovacom hrnci (fritéze). Pri pečenom variante hranolčekov sa používa menej, prípadne žiadny olej. Odborná verejnosť sa vzhľadom na to, že patria k nezdravým potravinám, k hranolčekom stavia kriticky. 

Zemiakové hranolčeky patria do sortimentu predaja v reštauráciách rýchleho občerstvenia (McDonald's, Kentucky Fried Chicken a pod.), sú aj v sortimente ponuky jedál v krčmách a baroch. Často bývajú solené, môžu sa podávať s kečupom, octom, majonézou, paradajkovou omáčkou alebo inými miestnymi špecialitami. Hranolčeky môžu byť významnou súčasťou špecialít, ako sú kanadské poutine, chili cheese fries (špecifický druh chili con carne), alebo na Slovensku ako štandardná príloha k vyprážanému syru s tatárskou omáčkou. Základná surovina na výrobu hranolčekov, zemiaky, môže byť nahradená aj sladkými zemiakmi .

Pozri aj 
 Freedom fries

Referencie

Zdroj

Iné projekty 
 

Jedlá
Rýchle občerstvenie
Homologický rad

Homologický rad je usporiadanie organických zlúčenín, ktoré majú podobnú štruktúru (napr. nerozvetvené alkány), podľa stúpajúcich molekulových hmotností. V tomto rade sa každý nasledujúci člen líši od predchádzajúceho o jednu CH2 skupinu. 

Každý homologický rad má svoj homologický vzorec. Homologický vzorec je vyjadrením homologického radu pomocou vzorca.

Homologický rad 
CH4 - metán
C2H6 - etán
C3H8 - propán
C4H10 - bután
C5H12 - pentán
C6H14 - hexán
C7H16 - heptán
C8H18 - oktán
C9H20 - nonán
C10H22 - dekán
C11H24 - undekán
C12H26 - dodekán
C13H28 - tridekán
C14H30 - tetradekán
C15H32 - pentadekán
C16H34 - hexadekán
C17H36 - heptadekán
C18H38 - octadekán
C19H40 - nonadekán
C20H42 - ikosán

Organické zlúčeniny
Langoš (jedlo)

Langoš alebo podplamenník je pôvodom maďarská smažená placka z kysnutého cesta. Langoše sú často podávané potreté cesnakom, cesnakovou šťavou, cesnakovým maslom, či kyslou smotanou a posypané strúhaným syrom, či inými prílohami (lečo, kečup,  šunka a pod.).  

Slovo langoš pochádza z maďarského výrazu láng, slovensky plameň, podľa pôvodného spôsobu prípravy, ktorým bolo opekanie placiek v blízkosti plameňov. Hlavnou surovinou na prípravu langošov bolo chlebové cesto. Langoš bol podávaný na raňajky počas dní, keď sa na gazdovstvách piekol chlieb. Podobným spôsobom a z rovnakého cesta sa dodnes pripravujú podpecníky. V súčasnosti sa langoš vyrába pražením na oleji. 

Langoše sú predávané v stánkoch rýchleho občerstvenia (tzv. fast-foodoch). Okrem Maďarska, v Rumunsku a Srbsku, kde je známy pod názvom languš, je bežný ich predaj na Slovensku, v Česku, v Rakúsku (vo Viedni je populárny v zábavnom parku, v Prátri).

Iné projekty

Jedlá
Rýchle občerstvenie
Iqaluit

Iqaluit je hlavné mesto najsevernejšieho a zároveň najväčšieho kanadského teritória Nunavut. V roku 2006 mal počet obyvateľov 6 184, čím predstavoval 18,1 percentný nárast oproti roku 2001. Je to najmenšie hlavné mesto v Kanade.

Iné projekty

Externé odkazy 
 Oficiálna stránka mesta 

 
Hlavné mestá kanadských provincií a teritórií
Mestá v Nunavute
Prístavné mestá v Kanade
Gastroenterológia

Gastroenterológia je odbor vnútorného lekárstva, ktorý sa zaoberá prevenciou, diagnostikou a liečením chorôb tráviaceho ústrojenstva.
Slovanet

Slovanet patrí medzi najväčších poskytovateľov vysokorýchlostného internetu na Slovensku. Vo firemnom sektore poskytuje integrované komunikačné a hlasové služby, virtuálne privátne siete a bezpečnostné riešeni. Vlastnú optickú, káblovú a bezdrôtovú infraštruktúru rozširuje prostredníctvom akvizícií lokálnych operátorov a modernizáciami ich sietí, ako aj budovaním vlastných sietí. V súčasnosti sa zameriava aj na  cloudové riešenia prevádzky IT a budovanie nových sietí pre internet vecí (IoT).

História spoločnosti 
Slovanet patrí medzi najdlhšie pôsobiace subjekty na telekomunikačnom trhu. V súčasnej podobe bol založený až v roku 1999, no história jeho predchodcov siaha až do roku 1954. Od roku 2006 bola majoritným akcionárom Slovanetu spoločnosť Asseco Central Europe, patriaca do významnej medzinárodnej skupiny firiem z oblasti informačno-komunikačných technológií Asseco Group. Druhým akcionárom Slovanetu, s pôvodne 49 % ným podielom je spoločnosť SNET a. s., ktorú vlastní pôvodný vrcholový manažment spoločnosti. V roku 2014 sa spoločnosť SNET stala 100 % ným akcionárom Slovanetu a od 1.4.2015 sa obe spoločnosti zlúčili, čím sa Slovanet zároveň stal jedným z mála telekomunikačných operátorov s výlučne slovenským kapitálom. Zámerom súčasného akcionára je pokračovať v raste spoločnosti a hľadať nové možnosti rozvoja spoločnosti.

Referencie

Externé odkazy 
 Oficiálna stránka spoločnosti
 Nadačný fond spoločnosti Slovanet

Internet na Slovensku
Slovenské telekomunikačné spoločnosti
Zoznam častí seriálu Akty X

Toto je zoznam častí amerického televízneho seriálu Akty X. Seriál bol prvýkrát vysielaný 10. septembra 1993 a skončil 19. mája 2002 po deviatich sériách. Všetkých deväť sérií vyšlo aj na DVD. Boli natočené aj dva celovečerné filmy: Akty X (1998) a Akty X: Chcem uveriť (2008).

Prehľad sérií

Časti

1. séria (1993-1994)

2. séria (1994-1995)

3. séria (1995-1996)

4. séria (1996-1997)

5. séria (1997-1998)

Akty X - Film (1998)

6. séria (1998-1999)

7. séria (1999-2000)

8. séria (2000-2001)

9. séria (2001-2002)

Akty X: Chcem uveriť (2008)

10. séria (2016)

11. séria (2018)

Referencie

Externé odkazy 
 Slovenská stránka o Aktoch X

Akty X
Akty X